Diari Oficial de la Generalitat Valenciana


Sumari del DOGV 3704, del 08-03-2000 (2000/1592)

RESOLUCIÓ de 18 de febrer de 2000 del conseller d d'Obres Públiques, Urbanisme i Transports per la qual es determina l'explotació per part de l'Entitat Pública de Sanejament d'Aigües Residuals de la Comunitat Valenciana de l'estació depuradora d'aigües residuals de Palma de Gandia-Ador (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3704

Data del DOGV
:   08-03-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/1592


Data del document
:   18-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Entitat Pública de Sanejament d'Aigües Residuals de la Comunitat Valenciana
    * Gandia
    * Ador
    * tractament de l'aigua
    * contracte de serveis

RESOLUCIÓ de 18 de febrer de 2000 del conseller d d'Obres Públiques, Urbanisme i Transports per la qual es determina l'explotació per part de l'Entitat Pública de Sanejament d'Aigües Residuals de la Comunitat Valenciana de l'estació depuradora d'aigües residuals de Palma de Gandia-Ador (València). [2000/A1592]
  
Antecedents de fet
  
La Conselleria d'Obres Públiques, Urbanisme i Transports de la Generalitat i la Diputació Provincial de València subscriviren el 14 de maig de 1992 un conveni per a l'execució d'infraestructures de sanejament i depuració d'aigües residuals a la Comunitat Valenciana, i es va subscriure el 9 de juny de 1995 una addenda a aquest i una segona addenda el 28 de desembre de 1998.
  
El conveni determina la participació d'ambdues administracions en la realització d'una sèrie de sistemes de depuració, que comprenen tant rehabilitació, ampliació o millora d'instal·lacions de depuració ja existents com nova construcció d'instal·lacions, i assenyala en la clàusula setena que la titularitat de les instal·lacions correspondrà:
  
- En cas de rehabilitació, ampliació o millora d'instal·lacions de depuració ja existents, a l'ajuntament titular de la instal·lació inicial.
  
- En cas de construcció de noves instal·lacions d'evacuació i tractament d'aigües residuals, a la Generalitat.
  
Així mateix, l'esmentada clàusula setena del conveni assenyala que la conservació i explotació de les obres i instal·lacions objecte d'aquest correspondrà al titular.
  
Com a conseqüència de l'execució de l'esmentat conveni s'han conclòs obres de construcció d'una sèrie de nous sistemes públics de depuració, i s'ha subscrit la corresponent acta de recepció de les obres de la depuradora de Palma de Gandia-Ador (València).
  
De conformitat amb el que disposa la clàusula setena del conveni, l'explotació durant el primer any de construcció correspon a la Diputació Provincial de València.
  
Ha transcorregut ja aquest període, i per això és necessari prendre les mesures per a garantir la correcta explotació d'aquestes i l'adequada prestació del servei públic per al qual foren construïdes.
  
Fonaments de dret
  
La Llei 2/1992, de 26 de març, de Sanejament de les Aigües Residuals de la Comunitat Valenciana, determina en l'article 3 que correspon a la Generalitat, entre altres atribucions, la planificació, l'aprovació definitiva de plans i projectes, així com l'elaboració de projectes, execució d'obres i explotació de les instal·lacions i serveis que promoga directament. De la mateixa manera, la llei determina que la Generalitat podrà utilitzar qualsevol mecanisme del conveni, concertat, organitzatiu o funcional, en el cas que això contribuïsca a millorar l'eficàcia de la gestió pública.
  
D'un altra banda, l'article 13 assenyala que l'actuació de la Generalitat en les matèries a què es refereix la llei es portarà a terme a través del Govern Valencià i de les conselleries d'Obres Públiques, Urbanisme i Transports i de Medi Ambient, i, així mateix, a través de l'Entitat Pública de Sanejament d'Aigües Residuals de la Comunitat Valenciana, que la mateixa llei crea amb personalitat jurídica pròpia i plena capacitat pública i privada, i que tenen per objecte la gestió, l'explotació d'instal·lacions i serveis, i l'execució d'obres de tractament, depuració i, si escau, reutilització d'aigües depurades en els termes disposats en la llei (art. 14).
  
Igualment, atés que l'entitat es concep com una persona jurídica de caràcter essencialment instrumental, la llei estableix entre les seues funcions la de gestionar l'explotació de les instal·lacions i executar les obres de sanejament i depuració que la Generalitat determine, així com aquelles que li puguen encomanar les entitats locals i altres organismes (art. 16.a).
  
Per acabar, d'acord amb l'article 14.2 de l'esmentada llei, la relació de la Generalitat amb l'Entitat Pública de Sanejament es realitzarà a través de la Conselleria d'Obres Públiques, Urbanisme i Transports.
  
En virtut d'això i de conformitat amb el que estableixen els articles 14.2 i 16.a de la Llei 2/1992, de 26 de març, article 35 de la Llei 5/1983, de 30 de desembre, de Govern Valencià, i 7 del Decret 225/1999, de 15 de desembre de 1999, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
L'explotació de l'estació depuradora d'aigües residuals de Palma de Gandia-Ador (València) es portarà a terme per l'Entitat Pública de Sanejament d'Aigües Residuals de la Comunitat Valenciana, amb efecte des del 3 de març de 2000.
  
Contra aquesta resolució que posa fi a la via administrativa pot interposar-se amb caràcter potestatiu, recurs de reposició davant el mateix òrgan que dictà la resolució en el termini d'un mes, comptador des de l'endemà de la notificació, en virtut del que disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a aquests per la Llei 4/1999, de 13 de gener (BOE núm. 12, de 14 de gener).
  
No obstant el que disposa el paràgraf anterior, aquesta resolució podrà ser impugnada directament davant el Jutjat Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la notificació d'aquesta o, si escau, de la resolució expressa del recurs potestatiu de reposició, de conformitat amb el que estableix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga exercitar, si escau, qualsevol altre recurs que estime procedent.